Medicul Simin Florescu s-a vaccinat, deși a avut Covid: Vaccinul e important pentru a te proteja nu doar pe tine, ci şi pe ceilalţi.
Simin Florescu, medic infecţionist, a fost invitată la Marius Tucă Show. Aceasta s-a vaccinat, chiar dacă a trecut prin boală. Îţi spune că este important vaccinul pentru a te proteja nu doar pe tine, ci şi pe ceilalţi.
Tot la Marius Tucă Show a fost aseară la discuţii Simin Florescu, medic infecţionist. Aceasta a avut Covid, ştie ce înseamnă boala. Cu toate că s-a infectat şi acum are anticorpi, s-a vaccinat. Ea îţi spune de ce este important să o faci şi tu. Simin Florescu, medic primar – boli infecţioase: "Trebuie să se vaccineze pentru a nu se îmbolnăvi. Este foarte simplu. În momentul în care ei nu se îmbolnăvesc, riscul de a-i îmbolnăvi pe ceilalţi scade vertiginos, probabil spre zero.".